C 205/26
MT
Il-Ġurnal Uffiċjali tal-Unjoni Ewropea
12.6.2023
(f) il-fornitur, li jkun għadu ma rreġistrax ruħu fl-Istat Membru l-ieħor, ikollu l-possibbiltà li jirreġistra ruħu għat-taxxa fuq il-valur miżjud (VAT) f’dan l-Istat Membru, b’tali mod li mbagħad ikun jista’, billi jindika numru ta’ identifikazzjoni fiskali ta’ dan l-Istat Membru, joħroġ lir-riċevitur tal-provvista fattura li tindika t-taxxa ta’ dan l-Istat Membru, li tippermetti lir-riċevitur tal-provvista jnaqqas f’dan l-Istat Membru t-taxxa tal-input imħallsa skont il-proċedura speċjali prevista mid-Direttiva tal-Kunsill 2008/9/KE tat-12 ta’ Frar 2008 li tistabbilixxi regoli dettaljati għar-rifużjoni tat-taxxa fuq il-valur miżjud, prevista fid-Direttiva 2006/112/KE għal persuni taxxabbli mhux stabbiliti fl-Istat Membru ta’ rifużjoni iżda stabbiliti fi Stat Membru ieħor (2)? 2.
Il-fatt li l-awtorità fiskali nazzjonali tkun ħallset lura lill-fornitur it-taxxa mħallsa, minħabba s-sempliċi regolarizzazzjoni tal-fattura, minkejja li l-fornitur ma jkun irrimborsa xejn lir-riċevitur tal-provvista minħabba l-ftuħ tal-proċedura ta’ insolvenza fuq l-assi tiegħu, jaffettwa r-risposta għal din id-domanda?
(1) (2)
ĠU 2006, L 347, p. 1, rettifika fil-ĠU 2007, L 335, p. 60.
ĠU 2008, L 44, p. 23.
Talba għal deċiżjoni preliminari mressqa mill-Wojewódzki Sąd Administracyjny w Warszawie (il-Polonja) fil-21 ta’ Frar 2023 – Rada Nadzorcza getin Noble Bank et vs Bankowt Fundusz Gwarancyny (Kawża C-118/23, Getin Holding et) (2023/C 205/29) Lingwa tal-kawża: il-Pollakk Qorti tar-rinviju Wojewódzki Sąd Administracyjny w Warszawie
Partijiet fil-kawża prinċipali Rikorrenti: Rada Nadzorcza Getin Noble Bank et Konvenut: Bankowy Fundusz Gwarancyjny
Domandi preliminari 1) L-Artikolu 85(2) u (3) tad-Direttiva 2014/59/UE tal-Parlament Ewropew u tal-Kunsill tal-15 ta’ Mejju 2014 li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttiva tal-Kunsill 82/891/KE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/KE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (1), moqri flimkien mal-Artikolu 47 tal-Karta tad-Drittijiet Fundamentali tal-Unjoni Ewropea u mat-tieni subparagrafu tal-Artikolu 19(1) tat-Trattat dwar l-Unjoni Ewropea, għandu jiġi interpretat fis-sens li fil-każ fejn bord superviżorju ta’ entità li għaddejja minn proċedura ta’ riżoluzzjoni jippreżenta rikors quddiem il-qorti amministrattiva nazzjonali kontra deċiżjoni fir-rigward tar-riżoluzjoni furzata, jiġu ggarantiti rimedji legali effettivi wkoll lill-persuni li jfittxu l-protezzjoni tal-interess legali tagħhom fil-kontestazzjoni ta’ din id-deċiżjoni, f’sitwazzjoni fejn il-qorti li twettaq l-istħarriġ tad-deċiżjoni kkontestata ma hijiex marbuta bl-ilmenti u t-talbiet tar-rikors kif ukoll bil-bażi legali invokata, fejn sentenza definittiva, mogħtija b’riżultat tal-eżami ta’ dan ir-rikors tħalli effetti erga omnes u fejn il-possibbiltà li dawn il-persuni jiksbu protezzjoni tal-interessi legali tagħhom ma hijiex suġġetta għall-preżentata ta’ rikors separat kontra l-imsemmija deċiżjoni quddiem il-qorti amministrattiva?
2) L-Artikolu 85(3) tad-Direttiva 2014/59/UE li jintroduċi rekwiżit ta’ stħarriġ ġudizzjarju b’ħeffa kif ukoll l-Artikolu 47 tal-Karta tad-Drittijiet Fundamentali tal-Unjoni Ewropea u t-tieni subparagrafu tal-Artikolu 19(1) tat-Trattat dwar l-Unjoni Ewropea, li jistabbilixxu protezzjoni ġudizzjarja effettiva, għandhom jiġu interpretati fis-sens li jipprekludu l-applikazzjoni ta’ dispożizzjonijiet proċedurali ta’ Stat Membru li jobbligaw lill-qorti amministrattiva tieħu konjizzjoni magħquda tar-rikorsi kollha hekk kif ġew ippreżentati quddiem din il-qorti kontra deċiżjoni tal-awtorità ta’ riżoluzzjoni, f’sitwazzjoni fejn l-applikazzjoni ta’ din id-dispożizzjoni, flimkien ma’ rekwiżiti oħra ta’ proċedura nazzjonali marbuta ma’ kontenzjuż amministrattiv, tagħti lok, fid-dawl tal-ammont kunsiderevoli ta’ tali rikorsi, għall-possibbiltà li l-għoti ta’ sentenza fil-kawża inkwistjoni f’terminu raġonevoli jkun eċċessivament diffiċli, jekk mhux saħansitra impossibbli?